Muzeylar faoliyatini tubdan yaxshilash va takomillashtirish toʻgʻrisida
(decree, 2021-04-30)

Oʻzbekiston hududida qadimdan shakllangan muzeylar tizimini yanada takomillashtirish ularning xalqning maʼnaviy-axloqiy kamolotida tutgan oʻrnini oshirish, muzey fondlarida saqlanib kelayotgan xalqimiz boy tarixini, mustaqilligimiz odimlarini aks ettiruvchi noyob, nodir eksponatlarni avaylab asrash, oʻrganish, boyitib borish, dunyoga olib chiqish va targʻib qilish, ulardan xalqimiz ongida milliy gʻurur va iftixor, istiqlol va Vatanga sadoqat tuygʻularini kuchaytirish yoʻlida keng foydalanish, muzeylarni zamon talablariga mos yuqori malakali mutaxassislar bilan taʼminlash, moddiy-texnika bazasini mustahkamlab, jahon muzeyshunosligi tajribalarini qoʻllashga zarur shart-sharoitlar yaratish maqsadida: 4. Adliya, Madaniyat ishlari vazirliklari Davlat bojxona qoʻmitasi, Fanlar akademiyasi va boshqa manfaatdor idoralar bilan birgalikda ikki oy muddatda noyob madaniy boyliklarni saqlash, mamlakatdan olib chiqish, mamlakatga olib kirish va shu masalalar bilan bogʻlik boʻlgan boshqa munosabatlarni tartibga soluvchi qonun loyihasini ishlab chiqsin. 5. Noyob madaniy boyliklarni saqlash, mamlakatdan olib chiqish, mamlakatga olib kirish va boshqa masalalar bilan bogʻliq butun masʼuliyat Madaniyat, Fanlar akademiyasi, Ichki ishlar vazirligi, Davlat Bojxona qoʻmitasi, Tashqi ishlar vazirligi va Davlat xavfsizlik xizmati zimmasiga yuklansin. 6. Oʻzbekiston Respublikasi Madaniyat vazirligi, Badiiy akademiyasi va Davlat matbuot qoʻmitasi mamlakatimiz aholisining muzeyshunoslik madaniyatini oshirish, ularni merosimiz va qadriyatlarimizdan xabardor qilib borish hamda mutaxassislar, muzey xodimlarining muzeyshunoslik sohasidagi ilmiy ishlarini chop etish, bu sohadagi yutuqlarni targʻib qilishi muzey xodimlarining kasbiy malakasini oshirish maqsadida uch oyda bir marta oʻzbek, ingliz va rus tillarida chop etiladigan ilmiy-amaliy, maʼnaviy-maʼrifiy, rangli “Moziydan sado” jurnalini taʼsis etsinlar. 8. Oʻzbekiston Respublikasi Mehnat va Moliya vazirliklari Madaniyat ishlari vazirligi bilan birgalikda muzey xodimlarini ijtimoiy himoyalash va oylik maoshlarini oshirish yuzasidan takliflarni ishlab chiqib, bir oy muddatda Vazirlar Mahkamasiga taqdim etsin. 9. “Oʻzbekturizm” milliy kompaniyasi, “Oʻzbekiston havo yoʻllari” milliy aviakompaniyasi boshqa manfaatdor tashkilotlar bilan birgalikda yetakchi muzey va qoʻriqxonalarni oʻz ichiga olgan maxsus xalqaro turistik yoʻnalishlar (turlar) tashkil etsinlar hamda ularga xorijiy sayyohlarni jalb etish yuzasidan zarur tadbirlarni amalga oshirsinlar. 10. Muzeylarning Oʻzbekiston Respublikasining respublika budjetidan, Qoraqalpogʻiston Respublikasi budjeti, viloyatlar va Toshkent shahar mahalliy budjetlaridan mablagʻ bilan taʼminlanishining amaldagi tartibi saqlab qolinsin. 11. Oʻzbekiston Respublikasi Moliya vazirligi Makroiqtisodiyot va statistika vazirligi, Madaniyat ishlari vazirligi bilan birgalikda muzey inshootlarini qurish va toʻliq taʼmirlash hamda ularni zamonaviy jihozlash uchun zarur boʻlgan texnika vositalarini sotib olish va Farmonda belgilangan vazifalarni amalga oshirish uchun zarur mablagʻlarni 1998-1999-yillarda ajratsin. 12. Oʻzbekiston Respublikasi Adliya vazirligi bir hafta muddatda Oʻzbekiston Respublikasining amaldagi qonun hujjatlariga zarur oʻzgartirishlar kiritish toʻgʻrisidagi takliflarni ishlab chiqsin. Oʻzbekiston Respublikasi Vazirlar Mahkamasi bir oy muddatda ushbu Farmonning bajarilishini taʼminlash yuzasidan tegishli qaror qabul qilsin.